Ciri

Η **Cirilla Fiona Elen Riannon** (γνωστή ως **Ciri** ή **Το λιονταράκι της Cintra**), γεννημένη το 1251, πιθανότατα κατά τον εορτασμό του Belleteyn, πριγκίπισσα της Cintra, κόρη της Pavetta και του Duny (Urcheon of Erlenwald) και εγγονή της Calanthe.

**Spoiler warning:** *Significant plot details follow.*
Αφού ο Μάγιστρος Γκέραλτ θεράπευσε την κατάρα του πατέρα της, απαίτησε από τον Duny «Ό,τι είχε, αλλά δεν το ήξερε» (βλέπε: Νόμος της Έκπληξης) που έμελλε να είναι η Ciri (η Pavetta ήταν ήδη έγκυος). Έξι χρόνια μετά τη γέννησή της, ο Γκέραλτ επέστρεψε στην Cintra γι' αυτήν, αλλά δεν την πήρε μαζί του στο Kaer Morhen τότε. Για την ακρίβεια, ούτε που την κοίταξε, και μόνο μίλησε με την Calanthe, και η βασίλισσα δεν του αποκάλυψε πληροφορίες, ούτε καν το γένος του παιδιού.

Ενώ ήταν ακόμη νήπιο, και οι δυο γονείς της Ciri χάθηκαν σε καταιγίδα στη θάλασσα και θεωρήθηκαν νεκροί. Πέρασε την παιδική της ηλικία στην Cintra και στα Νησιά Skellige υπό τη φροντίδα της γιαγιά της. Συναντήθηκε για πρώτη φορά με τον Γκέραλτ, όταν χάθηκε στο άλσος του Brokilon. Παραλίγο να την πάρουν οι Δρυάδες και να γίνει μια από αυτές, αλλά η βασίλισσα τους, Eithné, απροσδόκητα άφησε το κορίτσι να επιλέξει το μέλλον του. Η Ciri διάλεξε τον Γκέραλτ και προσπάθησε να μείνει μαζί του, αφού άφησαν το Brokilon, αλλά ο witcher δεν την έπαιρνε μαζί του. Αντί αυτού, την άφησε με τον Δρυίδη Mousesack που δούλευε για την Calanthe. Μετά ήρθε η Σφαγή της Cintra.

Κατά την επιδρομή που πραγματοποίησε η Αυτοκρατορία του Nilfgaard στην Cintra, η Ciri απήχθη από έναν ιππότη του Nilfgaard, ονόματιCahir Mawr Dyffryn aep Ceallach (αν και η ταυτότητά του ήταν ακόμη άγνωστη τότε), αλλά κατάφερε να δραπετεύσει και περιπλανήθηκε αβοήθητη για κάποιο διάστημα στο Sodden μέχρι που υιοθετήθηκε από την οικογένεια του έμπορου Yurga.

Τυχαία, ο Γκέραλτ είχε βοηθηθεί από αυτόν τον έμπορο και είχε μεταφερθεί στο σπίτι του. Έτσι, για άλλη μια φορά, η Ciri και ο Γκέραλτ βρέθηκαν ξανά. Αυτή τη φορά, ο witcher την πήρε μαζί του στο Kaer Morhen, όπου υπό την επίβλεψη της Triss Merigold έλαβε μερική εκπαίδευση witcher (χωρίς τις μεταλλάξεις) με τον Γκέραλτ, τον Eskel και τον Coën. Επίσης, επιβεβαιώθηκε ότι ήταν μία Πηγή μαγικής δύναμης.

Αργότερα, Ο Γκέραλτ και η Triss την πήγαν στο Ναό της Melitele στο Ellander, όπου πρώτα έλαβε εκπαίδευση από τη Nenneke, και μετά από την Γιενέφερ που ξεκίνησε σοβαρά την μαγική εκπαίδευση της Ciri. Ενώ τα πολεμικά νέα άρχισαν να διαδίδονται, η Ciri και η Γιενέφερ άφησαν το Ellander για το Gors Velen, και, τελικά, για το Νησί Thanedd και την Aretuza, όπου η μάγισσα επιχείρησε να την εγγράψει, καθώς και να παρακολουθήσει μια διάσκεψη στο Συμβούλιο των Μάγων.

Εν τούτοις, τα πράγματα δεν πήγαν σύμφωνα με το πρόγραμμα. Κατά τη διάσκεψη, έλαβε χώρα η Επίθεση στην Thanedd, και κάποιοι, συμπεριλαμβανομένων των Vilgefortz και Cahir, προσπάθησαν ν' απαγάγουν την Ciri για ακόμη μία φορά, αλλά και πάλι απέτυχαν με το κορίτσι να δραπετεύει μέσω μιας ασταθούς μαγικής πύλης στην Tor Lara. Εξαιτίας της φύσης της πύλης, η Ciri εκτινάχθηκε απλά στον αέρα πέρα από την Έρημο Korath.

Μη γνωρίζοντας την τοποθεσία της, το κορίτσι αποφάσισε αυθαίρετα να κατευθυνθεί δυτικά. Δυστυχώς, περιπλανήθηκε, κάνοντας κύκλους για κάποιο διάστημα, πριν αποφασίσει να προσανατολιστεί μέσω των άστρων. Παραλίγο να πεθάνει από εξάντληση, αφυδάτωση και πείνα.

Η Ciri τότε έγινε μέλος της συμμορίας Ποντίκια με το όνομα Φάλκα. Ο κυνηγός κεφαλών Leo Bonhart μισθώθηκε από τον Stefan Skellen να σκοτώσει την Ciri, και από τον βαρόνο Casadei να συλληφθεί ζωντανή. Ο Bonhart σκότωσε τους Rats και τους αποκεφάλισε. Όμως, όχι μόνο δε σκότωσε την Ciri, αλλά ούτε που την παρέδωσε στον βαρόνο Casadei, αγνοώντας έτσι τα συμβόλαιά του. Ο Bonhart την φυλάκισε για κάποιο διάστημα, χτυπώντας την, κακομεταχειρίζοντάς την, και επιβάλλοντας την να σκοτώνει στην αρένα στο Claremont που ανήκε στον ξάδερφό του Houvenaghel. Η Ciri δραπέτευσε, όταν ο Bonhart έλειπε στο χωριό Goworożec μαζί με τους Skellen και Rience. Ο Bonhart τότε σκότωσε τον Neratin Ceka και ο Skellen τραυμάτισε σοβαρά την Ciri που κρύφτηκε και θεραπεύτηκε στο ερημητήριο του Vysogota της Corvo. Μαζί με τους Skellen και Rience, ο Bonhart προσπάθησε να την κυνηγήσει με διαταγή του Vilgefortz. Τελικά, δραπέτευσε στο Tor Zirael.

Στο κάστρο Stygga ο Bonhart απεβίωσε από το χέρι της Ciri, την οποία αγάπησε με τον σαδιστικό και απάνθρωπο τρόπο του.

## Ταινία και Τηλεοπτική σειρά

Στην ταινία και τηλεοπτική σειρά *The Hexer* , η Ciri ενσαρκώθηκε από την Marta Bitner. Αντίθετα από τα βιβλία, συνάντησε πρώτη φορά τον Γκέραλτ στο Ναό της Melitele στο Ellander.

### Επεισόδια

* 09: «Świątynia Melitele» (*Ναός της Melitele*)
* 10: «Mniejsze zło» (*Το Μικρότερο Κακό*)
* 12: «Falwick»
* 13: «Ciri»

## Στο παιχνίδι *The Witcher*

Στο παιχνίδι, ο πανδοχέας του Εθνικό Πανδοχείο στο χωριό Θολά Νερά μπορεί να πει στον Γκέραλτ την ιστορία της «Cirilla».

*Γεννήθηκε πριγκίπισσα που δεν της έλειψε τίποτα, είχε γονείς που την αγαπούσαν και μια γιαγιά που ήταν μεγάλη βασίλισσα. Ζούσε σε παλάτια που φρουρούνταν από εκατοντάδες ιππότες. Όλοι πίστευαν πως θα γινόταν μεγάλη βασίλισσα. Αλλά η μοίρα είχε άλλα σχέδια. Οι γονείς της απεβίωσαν. Εχθροί φόνευσαν τη γιαγιά της και έκαψαν το βασίλειο. Κι όμως, η πριγκίπισσα επέζησε. Η μοίρα της έγινε δεσμός με έναν συγκεκριμένο witcher. Απέκτησε καινούργια οικογένεια στο Kaer Morhen, το οχυρό των witchers. Έμαθε να μάχεται. Αλλά, για ακόμη μία φορά, η μοίρα έκανε αισθητή την παρουσία της.*
*Η μικρή είχε μαγικό ταλέντο. Ήταν μία Πηγή. Οι witchers φοβήθηκαν την ανεξέλεγκτη δύναμη μιας Πηγής και χρειάστηκαν μια μάγισσα να τους βοηθήσει. Μελέτησε αποκρυφιστική μαγεία. Η μάγισσα Γιενέφερ αγάπησε έναν witcher και οι δυο τους υιοθέτησαν το κορίτσι. Ήταν στ' αλήθεια ευτυχισμένη και θα μπορούσε να γίνει μία δυνατή μάγισσα...*
*Αλλά ο πόλεμος ξέσπασε και η μοίρα χώρισε την οικογένεια. Θλιμμένη η κοπέλα παράτησε τη μαγεία κι έγινε κυνηγός, μαθαίνοντας ν' αγαπά να σκοτώνει. Ο θάνατος την ακολουθούσε - όποιον αγαπούσε είχε πεθάνει. Μόνο ο witcher και η μάγισσα αρνήθηκαν το κάλεσμα του Θανάτου. Η μοίρα την έστειλε σε ξένες ακτές, όμως επέστρεψε. Ο χειρότερος φονιάς, Leo Bonhart, την παρακολούθησε, και όμως βγήκε νικήτρια. Πράκτορες όλων των βασιλείων την κυνήγησαν, κι όμως κανείς δεν την έπιασε.*

## Στο παιχνίδι για υπολογιστή *The Witcher 3: Wild Hunt*

In Το Ξίφος του Πεπρωμένου-trailer, while speaking to Γκέραλτ, Emhyr var Emreis claims that Ciri has returned to the mortal lands and is being followed by the Wild Hunt. Supposedly, the King of the Wild Hunt also refers to her and there is a white-haired woman seen running who may or may not be Ciri.

## Gallery

* Ciri by Aliapkin
* Ciri in TW3